32001D0877
L 326/22
JURNALUL OFÍCIAL AL UNIUNII EUROPENE
DECIZIA CONSILIULUI
din 24 septembrie 2001
privind semnarea și încheierea, în numele Comunității Europene, a Acordului internațional privind cafeaua din 2001
(2001/877/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133, coroborat cu articolul 300 alineatul (1),
având în vedere propunerea Comisiei,
întrucât:
(1)
Prin Rezoluția nr. 393 din 28 septembrie 2000, Consiliul internațional al cafelei a aprobat textul Acordului internațional privind cafeaua din 2001.
(2)
Acest nou acord a fost negociat pentru a înlocui Acordul internațional privind cafeaua din 1994, care a fost prelungit până la 30 septembrie 2001.
(3)
Acordul internațional privind cafeaua din 2001 rămâne deschis pentru semnare și depunerea instrumentelor de ratificare, acceptare sau aprobare până la 25 septembrie 2001.
(4)
Comunitatea fiind membră a Acordului internațional din 1994, astfel cum a fost prelungit, în consecință, este în interesul său să aprobe acordul destinat să îl înlocuiască pe acesta.
(5)
Fără să aducă atingere competențelor exclusive ale Comunității în domeniu și pentru a evita anumite dificultăți operaționale temporare, statele membre trebuie autorizate să încheie acordul în același timp cu Comunitatea și să participe temporar la noul acord.
(6)
Statele membre trebuie să se asigure că participarea Comunității la acord este reglementată în conformitate cu dispozițiile aplicabile din tratat,
DECIDE:
Articolul 1
Acordul internațional privind cafeaua din 2001 este aprobat în numele Comunității Europene.
Textul acordului se atașează la prezenta decizie.
Articolul 2
Președintele Consiliului este autorizat să numească persoana împuternicită să semneze acordul și să depună instrumentul de aprobare în numele Comunității până la 25 septembrie 2001.
Articolul 3
Comunitatea și statele membre se asigură că, în termen de un an de la intrarea în vigoare a Acordului internațional privind cafeaua, dispozițiile care creează dificultăți operaționale privind participarea exclusivă a Comunității la acord sunt modificate.
Adoptată la Bruxelles, 24 septembrie 2001.